Предлог

за изменување и дополнување на член 246, став 5, алинеја 5

од Законот за безбедност на сообраќајот на патиштата

(Сл.весник на РМ бр.169/2015, 83/2018, Сл.весник на РСМ бр.302/2020 и 122/2021)

Предлагач:м-р Златко Ангелковски

Во Законот за безбедност на сообраќајот на патиштата (Сл.весник на РМ бр.169/2015, 83/2018, Сл.весник на РСМ бр.302/2020 и 122/2021) член 246, став 5 гласи:

(5) Испитувач по наставната програма управување со возило (практичен дел) од членот 245 став (1) алинеја 5 од овој закон, може да биде лице кое ги исполнува следните услови:

* има завршено најмалку средно образование;
* има живеалиште во Република Северна Македонија;
* поседува општа психофизичка здравствена способност, што го докажува со соодветно лекарско уверение;
* да е вработен во испитниот центар на неопределено време или на определено време со полно работно време;
* поседува дозвола за возач-инструктор од категориите за кои **испитниот центар** врши испитување на кандидати за возачи;
* да поседува лиценца за испитувач по наставна програма управување со возило (практичен дел) и
* да има работен стаж од најмалку три години во оспособување или испитување на кандидати за возачи.

Предлагаме:

Во Алинеја 5 зборовите **„испитниот центар“** да се заменат со зборовите **„испитната комисија“.**

Односно член 246, став 5, алинеја 5 да гласи:

- поседува дозвола за возач-инструктор од категориите за кои **испитната комисија** врши испитување на кандидати за возачи;

Образложение:

(1) Раководител на испитен центар, од член 245 став (1) алинеја 1 од овој закон,

потребно е да поседува дозвола за возач – инструктор.

(2) Контролор од членот 245 став (1) алинеја 2 од овој закон, потребно е да поседува дозвола за возач – инструктор.

(3) Претседател на испитна комисија од членот 245 став (1) алинеја 3 од овој закон, поседува дозвола за возач-инструктор од категориите за кои **испитната комисија** врши испитување на кандидати за возачи;

(4) Испитувач по наставната програма сообраќајни правила и прописи (теоретски дел) од членот 245 став (1) алинеја 4 од овој закон, поседува дозвола за возач-инструктор од категориите за кои **испитната комисија** врши испитување на кандидати за возачи;

Од горе наведеното произлегува дека сите вработени во испитен центар :

-Раководител

-Контролор

-Претседател

-Теоретичар

За да може да бидат вработени во испитен центар треба да поседуваат дозвола за возач инструктор од кој испитната комисија врши испитување на кандидат за возач.

Затоа предлагаме и Испитувач по наставната програма управување со возило (практичен дел) да поседува дозвола за возач-инструктор од категориите за кои **испитната комисија** врши испитување на кандидати за возачи.

За да поседува АМ,А1, А2, А, Б,БЕ,Ц,ЦЕ,Д,ДЕ возачка дозвола а потоа инструкторска за АМ,А1, А2, А, Б,БЕ,Ц,ЦЕ,Д,ДЕ потребно е долг временски период ,треба многу финансиски средства и ангажмани.

Во Република Северна Македонија според моменталната состојба, застапеноста на Авто Школи кои поседуваат лиценци за работа за сите категории е многу мал. Како резултат на таа состојба произлегува намалената потреба за возачи инструктори кои ги поседуваат сите категории затоа што обично се оспособуваат една до две категории .

Од сето тоа произлегува фактот дека Авто Школите немаат потреба од тој кадар, возач-инструктор кој има возачка дозвола од сите категориите за оспособување на кандидати за возачи.

Но ,во Испитните центри се бара **Испитувач по наставната програма управување со возило (практичен дел)**  поседува дозвола за возач-инструктор од категориите за кои испитниот центар врши испитување на кандидати за возачи.(за сите категории)

Инструкторите што ги поседуваат сите категории се многу мал број а само од нив може да се земат кадри во Испитен центар.Никој не полага за сите категории затоа што тоа е потребно само за вработување во Испитен центар а не знаат дали ќе бидат вработени .

Лиценците се со ограничен временски период и доколку не бидат вработени во Испитен центар му пропаѓаат лиценците и секако финансиските средства што се вложени.Исто така потребно е да се зема фактот дека подолг временски период нема полагање за лиценца.

Кадарот што поседува возачка и инструкторска дозвола со сите категории во голем број својот извор на егзистенција го бара како возач професионалец надвор од границите на државата. Познато е дека таа професија е дефицитарна исто како и инструкторската.

Согласно тековната состојба а поради крајна итност за да не дојде до застој на континуирано вршење на испитување на кандидати за возачи поднесуваме предлог за измена и дополнување

на член 246 став 5 алинеја 5

Предлагач:

м-р Златко Ангелковски